Mihai Beniuc

Mihai Beniuc (n. 20 noiembrie 1907, Sebiș, Arad – d. 24 iunie 1988) a fost un poet, prozator și psiholog român. Mihai Beniuc este cunoscut în general ca poet proletcultist, al regimurilor comuniste din România, alături de autori ca Alexandru Toma, Dan Deșliu, Eugen Frunză, A.E. Baconsky sau Maria Banuș, între alții, urmărind cu interes direcțiunile Partidului Comunist Român. A activat, de asemenea, ca psiholog (specialist în psihologia animalelor), profesor la Universitatea din Cluj. Mihai Beniuc a fost membru în Partidul Comunist Român din 1945.

Biografie 

Mihai Beniuc a fost fiul lui Athanasie Beniuc și al Veselinei. Urmează Liceul Moise Nicoară din Arad între 1921-1927, unde  Alexandru T. Stamatiad îi este profesor de literaturǎ. Debutează în revista liceului, „Laboremus”. Participă la cenaclul lui Victor Papilian. Licențiat în psihologie, filozofie și sociologie al Universității din Cluj, în 1931. După o specializare la Hamburg cu J. von Uexkull în psihologia animalelor, a parcurs ierarhia universitară de la asistent la profesor universitar. După terminarea celui de-al Doilea Război Mondial, este conferențiar la Facultatea de Psihologie din Cluj (ca specialist în psihologia animalelor) și autorul unor volume de versuri (Cântece de pierzanie, 1938, Cântece noi, 1940, Orașul pierdut, 1943), privite de public și de critica literară cu înțelegerea și simpatia cu care este privită arta naivă.

Cariera după 1946 
Adevărata sa carieră literară începe în 1946, când publică volumul intitulat Un om așteaptă răsăritul, și pleacă în calitate de consilier cultural la Moscova. După doi ani se întoarce în țară și se stabilește la București.

Într-un articol publicat în revista Viața Românească (nr. 3 din 1951), Mihai Beniuc, în calitate de președinte al Uniunii Scriitorilor din România, oferea definiția poetului realist-socialist: “Acesta trebuie să fie un filozof cunoscător al celor mai înalte idei ale timpului [...], spre care au deschis drum Marx, Engels, Lenin și Stalin [...], un activist în slujba respectivelor idei”. Mihai Beniuc renunță la promovarea cărții sale de versuri din 1951, „Cântec pentru tovarășul Gh. Gheorghiu-Dej”, și se reprofilează, începând să scrie câteva poeme pentru liderul comunist de atunci, Nicolae Ceaușescu.

Publică în medie câte o carte pe an; își reeditează unele lucrări; altele îi sunt traduse în străinătate.

În 1965 este înlăturat din funcția de președinte al Uniunii Scriitorilor. Redevine profesor de zoopsihologie, de data aceasta la Universitatea din București. 

În ultimii ani de viață se stabilește în vila sa din cartierul Primăverii și își continuă activitatea de poet, pe formula realismului socialist. Poemele sale se publică în principalele ziare și reviste ale epocii.

Moare la 24 iunie 1988 și este înmormântat în Cimitirul Evanghelic Luteran din București.

Opera

Volume de versuri 

 Cântece de pierzanie, 1938
 Cântece noi, 1940
 Orașul pierdut, 1943
 Poezii, 1943, 1952, 1956, 1959, 1960, 1966, 1969, 1973
 Un om așteaptă răsăritul, 1946
 Versuri alese, 1949, 1955
 Steaguri, 1951
 Cântec pentru tovarășul Gheorghiu Dej, 1951
 Pe-aici nu se trece!, 1953 
 O sama de poeme, 1953 
 In frunte comunistii, 1954 
 Partidul m-a învățat, 1954
 Mărul de lînga drum, 1954
 Pacala, sluga la primar, 1955
 Trăinicie, 1955
 Azimă, 1956
 Inima bătrînului Vezuv, 1957
 Calatori prin constelatii, 1957 
 Cu un ceas mai devreme, 1959
 Cîntecele inimii, 1960
 Materia si visele, 1961 
 Culorile toamnei, 1962 
 Pe coardele timpului, 1963  
 Cu faruri aprinse, 1964 
 La vita dalla vita (Viata din viata), 1964
 Colti de stînca, 1965
 Zi de zi, 1965 
 Alte drumuri, 1967
 Mozaic, 1968 
 Inima-n zale, 1969
 Lumini crepusculare, 1970
 Etape, 1971
 Turn de veghe, 1972 
 Arderi, 1972 
 Pamînt! pamînt..., 1973 
 Focuri de toamnă, 1974 
 Ramîne pururi vatra, 1974  
 Patrula de noapte, 1975 
 Tara amintirilor, 1976  
 Dialog, 1977 
 Va las ca frunza, 1978  
 Glasul pietrelor, 1978 
 Elegii, 1979 
 Scrieri (1972-1979), 8 vol. (vol. 1 - Drumul poeziei; vol. 2 - Cantece de pierzanie; vol. 3 - Pe coardele timpului. Poezii; vol. 4 - Arderi; vol. 5 - Traduceri; vol. 6 - Poeti si prozatori; vol. 7 - Retrospective si perspective; vol. 8 - Poezii (1973-1978)
 Lupta cu îngerul, 1980
 Apele se revarsa în mare, 1982
 Filon de aur, 1984
 Rugul poeziei, 1985 
 Iarna magnoliei, 1986
 Horea: poem dramatic, 1986 
 In voia vîntului, 1987  
 Vlăsia mea, 1987

Povestiri, nuvele, romane 
 Ură personală, 1959
 Pe muche de cuțit, 1959
 Dispariția unui om de rând, 1963
 Explozie înăbușită, 1971
 Aurul regelui Midas, 1977
 Ajun de răscoală, 1979

Eseistică 
 Despre poezie, 1953 
 Fratia dintre poporul romîn si minoritatile nationale, 1954 
 Poezia noastra, 1956
 Mesterul Manole: cronici si studii literare (1934-1957), 1957 
 Poezia militanta: eseuri, 1972
 Un batrîn catre un tînar carturar, 1973

Teatru 
 In Valea Cucului: comedie în trei acte, 1959
 Intoarcerea: piesa în sapte tablouri, 1962

Traduceri 
 Cântec despre oastea lui Igor fiul lui Sveatoslav nepotul lui Oleg, 1951.
 Petőfi Sándor, Un gând mă chinuiește neîncetat. În: Scânteia, nr. 1016 / 5 ianuarie 1948, pag. 3.
 Poeme/ Gorki ; în româneste de Mihai Beniuc, Anda Boldur, Demostene Botez ... [et al.]; București, Cartea Rusa, 1957 
 Sarbatoarea de neuitat/ Ernest Hemingway; București, Editura pentru Literatura Universala, 1966 
 Versek: kétnyelvü kiadás / József Attila; București, Editura pentru Literatura, 1967 
 Thérèse Desqueyroux - Cuibul de vipere: romane / François Mauriac ; în româneste de Emma si Mihai Beniuc si de Ion Mihaileanu ; pref. de Irina Bădescu; București, Editura pentru Literatură, 1967  
 Poèmes/ Guillaume Apollinaire ; [în româneste de Mihai Beniuc]; Bucarest, Les Éditions Littéraires, 1968 
 Antologie de poezie neerlandeza: olandeza si flamanda / în româneste de Mihai Beniuc, Ion Caraion, Aurel Covaci si Petre Solomon ; pref. Garmt Stuiveling; București, Minerva, 1973  
 Poezii/ József Attila ; București, Albatros, 1975

Psihologie animală 
 Invatare si inteligenta la animale: formarea "drumului indirect" la pestele combatant, 1934
 Mediu, preajma, vatra: principii de psihologie animală: studiu în onoarea lui J. von Uexküll la împlinirea a 70 de ani de viata, 1938
 Ce simt si pricep animalele, 1968
 Psihologie animală: comparată și evolutivă, 1970

Memorialistică 
 Mihai Beniuc - Sub patru dictaturi. Memorii 1940-1975, Editura: Ion Cristoiu, 1999
 Insemnarile unui om de rand. Pagini de jurnal si memorii (1965-1969-1971, 1974), Editura: MEGA, 2016

Afilieri 
 Președinte al Uniunii Scriitorilor din România
 Membru titular al Academiei Române

Decorații
 titlul de Erou al Muncii Socialiste (4 mai 1971) „cu prilejul aniversării a 50 de ani de la constituirea Partidului Comunist Român, pentru activitate îndelungată în mișcarea muncitorească și merite deosebite în opera de construire a socialismului în patria noastră”
 medalia de aur „Secera și ciocanul” (4 mai 1971) „cu prilejul aniversării a 50 de ani de la constituirea Partidului Comunist Român, pentru activitate îndelungată în mișcarea muncitorească și merite deosebite în opera de construire a socialismului în patria noastră”
  Ordinul „23 August” clasa I (23 ianuarie 1978) „pentru activitate îndelungată în mișcarea muncitorească și contribuția adusă la înfăptuirea politicii partidului și statului de făurire a societății socialiste multilateral dezvoltate în patria noastră”

Note

Bibliografie 
 Dicționarul scriitorilor români, coordonatori Mircea Zaciu, Marian Papahagi, Aurel Sasu, A-C, București, Editura Fundației Culturale Române, 1995
 Dicționarul general al literaturii române, coordonator general Eugen Simion, A-B, București, Editura Univers Enciclopedic, 2004

Legături externe 
 Membrii Academiei Române din 1866 până în prezent – B
 Mihai Beniuc
 Cercul poeților dispăruți - Mihai Beniuc
 Biografie Mihai Beniuc 

Nașteri în 1907
Nașteri pe 20 noiembrie
Decese în 1988
Decese pe 24 iunie
Poeți români din secolul al XX-lea
Scriitori români din secolul al XX-lea
Profesori universitari români
Membri titulari ai Academiei Române
Președinți ai Uniunii Scriitorilor din România
Comuniști români
Propagandiști români
Poeți proletcultiști
Realism socialist
Eroi ai Muncii Socialiste
Decorați cu Ordinul 23 August
Membri ai Partidului Comunist Român
Membri ai Partidului Muncitoresc Român